Publication: Magyar Közlöny
Issue: MK-2002-94 (Year: 2002, Number: 94)
Era: 1990-2004
Section: Az Alkotmányban biztosított tulajdonhoz való jog alkotmányjogi értelmezése az Alkotmánybíróság gyakorlatában változást mutat. A 64/1993. (XII. 22.) AB határozatban az Alkotmánybíróság az addigi gyakorlatát áttekintve
Paragraph Index: 236

2. A lefoglalás és az elkobzás szabályai külön vizsgálandók, mert más a hatásuk a tulajdonhoz való jogra. A lefoglalás egyfajta ideiglenes intézkedés; átmeneti és szükségképpen feloldandó korlátozást jelent. Belátható idõn belül kell a hatóságnak döntenie a lefoglalás megszüntetésérõl vagy az elkobzásról. A Jöt. lefoglalási szabályai ezért nem sértik a tulajdonhoz való alapvetõ jogot. Az Alkotmánybíróságnak a tulajdonhoz való alapvetõ jog sérelme szempontjából a jelen esetben külön kellett volna vizsgálnia az elkövetõtõl, mint tulajdonostól való elkobzás és a nem tulajdonostól való elkobzás alkotmányosságát. A jelen ügyben a tulajdonhoz való alapvetõ jog sérelme szempontjából nem annak van jelentõsége, hogy a bíróságot feljogosítja-e a törvény az elkobzás bizonyos esetekben való mellõzésére, hanem annak, hogy harmadik személy ártatlanul ne szenvedhesse el a tulajdonjogának sérelmét. Általánosságban nem lehet olyan következtetésre jutni a tulajdonhoz való alapvetõ jogból, hogy tilos a kötelezõ elkobzás törvényi elõírása és feltétlenül szükséges mérlegelési lehetõség biztosítása a bíróság számára ebben a kérdésben. Nem zárja ki a tulajdonhoz való alapvetõ jog azt, hogy a törvényhozó indokolt esetben eltérést nem engedõen írja elõ az elkobzás kötelezõ eseteit.

Source: https://magyarkozlony.hu/hivatalos-lapok/e47d592dfb6757293e74b31bff0dbc19f0799e61/dokumentumok/1ce3779c6732d7c4ec765f88e33f4beff54c3c34/letoltes